[Сигурност на пощенската услуга](/bg/kb/view/sigurnost_na_poshtenskata_usluga "Сигурност на пощенската услуга")

 Ето някои неща, които можете да направите, за да подобрите сигурността на вашата пощенска услуга:

Грижете се за сигурността на устройствата, с които достъпвате услугата. Хакерите обикновено придобиват пароли чрез зловредни програми. Ако ваше устройство е заразено, и вие проверите пощата си през него, хакерите може да придобият вашите логин детайли. Можете да намерите общи съвети за това как да поддържате сигурността на вашите устройства в статията Защита на вашите компютри и устройства.
Използвайте силни пароли и ги сменяйте редовно - за повече подробности и полезни съвети можете да посетите статията Избор на парола.
Проверявайте пощата си само през доверени устройства. Например, трябва да избягвате употребата на споделени компютри в хотели и кафенета. Сигурността на такива устройства е под съмнение. Те може да са заразени, или може умишлено да са настроени да придобиват вашите логин детайли за трети лица.
Използвайте криптирана връзка. Нашият уеб-базиран интерфейс криптира връзката по подразбиране. Ако използвате пощенска програма, инсталирана на вашия компютър, в секцията Конфигуриране на e-mail програма можете да намерите подробна информация как да я конфигурирате.

Ако сигурността на вашата пощенска кутия е компрометирана, хакерите може да я използват за разпращане на спам, или може да прегледат съдържанието ѝ, в търсене на данни, които може да са ценни за тях. Също така е доста вероятно вашите логин детайли да бъдат препродадени или отстъпени на трети лица, които да ги използват според техните нужди.
 